Diari Oficial de la Generalitat Valenciana


Sumari del DOGV 3477, del 20-04-1999 (1999/2417)

RESOLUCIÓ de 9 de febrer de 1999, de la Direcció General d'Indústria i Energia, per la qual s'atorga i s'autoritza l'arrendament de la concessió d'aprofitament d'aigua mineral natural procedent del brollador Font d'Elca, situat a la partida del Fronto, del terme municipal de Salem, de la província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2417


Data del document
:   09-02-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Salem
    * aigua mineral
    * empresa privada

RESOLUCIÓ de 9 de febrer de 1999, de la Direcció General d'Indústria i Energia, per la qual s'atorga i s'autoritza l'arrendament de la concessió d'aprofitament d'aigua mineral natural procedent del brollador Font d'Elca, situat a la partida del Fronto, del terme municipal de Salem, de la província de València. [1999/X2417]
  
Vist l'expedient de sol·licitud d'aprofitament d'aigua mineral natural procedent del brollador Font d'Elca de la província de València, instat davant del Servei Territorial d'Indústria i Energia de València.
  
Vist que mitjançant Resolució de 19 de desembre de 1996, de la Conselleria d'Indústria i Comerç, es va declarar aigua mineral natural la procedent del brollador Font d'Elca, definit per les coordenades UTM G=004.409 L=4.303.615, situat a la partida el Fronto, del terme municipal de Salem, de la província de València.
  
Vist que a la sol·licitud d'aprofitament s'adjunta la documentació acreditativa de la cessió d'explotació per part de l'Ajuntament de Salem de les aigües de brollador (0,84 l/s) a favor de l'entitat peticionària.
  
Vist que l'expedient s'ha sotmés a informació pública, sense que s'hi s'haja formulat oposició a l'atorgament del dret d'aprofitament.
  
Vist que l'expedient ha sigut tramés a la Confederació Hidrogràfica del Xúquer i a la Conselleria d'Agricultura, Pesca i Alimentació, perquè informaren amb relació a altres possibles aprofitaments que pogueren considerar-se de major conveniència.
  
Vist que en l'expedient s'ha donat tràmit d'audiència a la Comunitat de Regants de la Font d'Elca per un termini de 15 dies, sense que s'hi hagen produït al·legacions.
  
Atesa la proposta de perímetre de protecció presentada davant del Servei Territorial d'Indústria i Energia de València.
  
Atés l'informe favorable del Servei Territorial d'Indústria i Energia de València de data 17 d'octubre de 1997.
  
Atés que, amb data 21 de setembre de 1998, s'emet informe de la Confederació Hidrogràfica del Xúquer, en el qual l'aprofitament d'aigües de la Font d'Elca consta inscrit en el Llibre Registre d'Aigües a nom de Comunitat de Regants de la Font d'Elca i de l'Ajuntament de Salem.
  
Atés que, amb data 28 de setembre de 1998, la Conselleria d'Agricultura, Pesca i Alimentació assenyala en el seu informe que el dit aprofitament no sembla que afecte, en principi, els plans de reg actuals de la Conselleria.
  
Atés l'informe de data 12 de març de 1998, de l'Institut Tecnològic Geominer d'Espanya, relatiu al perímetre de protecció minera de la indicada captació d'aigua mineral natural.
  
Atés l'informe de 18 de gener de 1999 emés per l'Assessoria Jurídica de la Conselleria d'Ocupació, Indústria i Comerç, relatiu a l'atorgament i arrendament de l'aprofitament de la indicada aigua mineral natural.
  
Atés allò que s'ha disposat en els articles 24 a 30 de la Llei 22/1973, de 21 de juliol de 1973, de Mines, i en els articles 39 a 45 del Reglament General per al Règim de la Mineria de 25 d'agost de 1978, i també en les disposicions del Reial Decret 1.164/1991, de 22 de juliol, pel qual s'aprova la reglamentació tecnicosanitària per a l'elaboració, circulació i comerç d'aigües de beguda envasada.
  
Atés que en la tramitació de l'expedient s'han complit els preceptes legals establits per les dites reglamentacions.
  
Esta Direcció General d'Indústria i Energia, resol:
  
Primer
  
Atorgar a l'Ajuntament de Salem (província de València) la concessió d'aprofitament d'aigua mineral natural, per a un cabal màxim instantani de 0,84 l/s procedent del brollador denominat Font d'Elca, situat a la partida el Fronto, del terme municipal de Salem, de la província de València, per un termini màxim de 30 anys i amb subjecció a les condicions que esta resolució explícitament determina.
  
Segon
  
Autoritzar per un període màxim de temps de 30 anys l'arrendament de la indicada concessió d'aprofitament a favor de la societat Font Salem, SA, amb CIF A-46984290.
  
Tot això en els termes i les condicions que s'indiquen en esta resolució:
  
Condicions específiques
  
1. La present concessió d'aprofitament i/o la seua autorització d'arrendament, en cap cas, podran perjudicar, privant o restringint, el prioritari criteri de proveïment al municipi de Salem. En qualsevol d'estos supòsits la present resolució quedarà en tots els seus termes sense efecte, tenint per això la present estipulació el caràcter de condició resolutòria explícita.
  
2. El volum màxim anual serà de 26.490 m3/any, amb un cabal màxim instantani de 0,84 l/s.
  
3. El perímetre de protecció per a garantir la protecció de l'aqüífer en quantitat i qualitat es delimita pels següents vèrtexs emmarcats en el sentit de les agulles del rellotge a partir del punt de partida (vèrtex 1) i expressats en coordenades geogràfiques, projecció U.T.M., el·lipsoide internacional de Hayford, fus 30.
  
Vèrtex Longitud (W) Latitud (S)
  
 1 452.600 4.303.915
  
 2 253.553 4.302.490
  
 3 741.593 4.302.440
  
 4 607.125 4.303.260
  
 5 007.751 4.304.215
  
4. El titular d'esta concessió haurà d'instal·lar, al seu càrrec, un comptador volumètric i cabalímetre tant a l'eixida del brollador com a l'entrada de la planta. El Servei Territorial de València comprovarà que el volum anual utilitzat pel titular no excedeix, en cap cas, de l'autoritzat.
  
5. Prèviament a la posada en marxa de la línia d'embotellament destinada a esta utilitat, hauran d'aportar-se els certificats tècnics corresponents, que acrediten la seua adaptació a les normes reglamentàries i en especial al RD 1.164/1991, de 22 de juliol, pel qual s'aprova la reglamentació tecnicosanitària per a l'elaboració, circulació i comerç de les aigües de beguda envasades.
  
6. Correspon al Servei Territorial d'Indústria i Energia de València la inspecció i vigilància, tant de la posada en marxa del projecte com de la seua explotació. El termini per a l'inici de l'activitat és de sis mesos comptats a partir de la dita autorització de posada en marxa i de l'obtenció de les altres autoritzacions legalment necessàries.
  
7. Si és procedent, i per raó de la seua antiguitat, les obres o modificacions que calga introduir en la captació mateixa i en la conducció fins a planta, i també en el depòsit regulador, que siguen conseqüència de prescripcions de l'autoritat sanitària, hauran de ser proposades al Servei Territorial d'Indústria i Energia perquè se'n prenga coneixement i s'aprove.
  
8. El dret d'aprofitament no podrà utilitzar-se para fins distints als autoritzats i especialment no podrà alienar-se, cedir-se o arrendar-se per a uns altres usos sense expressa autorització. En cap cas es podrà utilitzar un cabal superior a l'autoritzat.
  
9. Les obres i instal·lacions hauran de conservar-se en bon estat, evitant les pèrdues d'aigua innecessària per fugues, filtracions o qualsevol altra causa, i no podrà efectuar-se cap modificació sense l'autorització del Servei Territorial d'Indústria i Energia de València.
  
10. El titular de l'aprofitament haurà de presentar al Servei Territorial d'Indústria i Energia de València, durant el primer trimestre de cada any, una memòria anual sobre els resultats de l'explotació de l'any anterior i un programa d'explotació per a l'any en curs.
  
11. Cada deu anys, el titular de l'aprofitament presentarà al Servei Territorial d'Indústria i Energia de València un informe detallat que justifique la continuïtat del recurs, les noves inversions que projecte realitzar, la quantia de l'aprofitament, la problemàtica, les necessitats i els projectes futurs.
  
12. La Direcció General d'Indústria i Energia podrà establir, en qualsevol moment, aquelles prescripcions que estime necessàries per a garantir la racionalitat de l'explotació del recurs i la conservació de l'aqüífer.
  
13. La concessió s'atorga sense perjudici d'altres autoritzacions legalment necessàries per a l'execució del projecte.
  
14. El concessionari haurà de comunicar mitjançant un escrit adreçat al Servei Territorial d'Indústria i Energia de València l'extinció per qualsevol causa de l'arrendament o, si és procedent, modificacions d'aquest.
  
15. L'autorització de l'arrendament ho serà únicament a efectes administratius, salvant els drets i les obligacions de caràcter civil. Els incompliments de l'arrendatari s'imputaran al titular de la concessió, en tot allò que es referisca a les condicions imposades en esta resolució o en la legislació vigent.
  
Contra esta resolució, que no posa fi a la via administrativa, podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.